Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 527

(184) A szelektív forgalmazási megállapodások — a kizárólagos forgalmazási megállapodásokhoz hasonlóan — egyrészrõl a felhatalmazott forgalmazók számát, másrészrõl pedig a viszonteladás további lehetõségeit korlátozzák. A kizárólagos forgalmazáshoz képest az az eltérés, hogy a kereskedõk számának korlátozása nem a területek számától függ, hanem olyan kiválasztási szempontoktól, amelyek elsõsorban a termék jellegéhez kapcsolódnak. A kizárólagos forgalmazáshoz képest a másik különbség az, hogy a viszonteladási korlátozás nem egy adott területre vonatkozó aktív értékesítési tilalom, hanem a korlátozás a nem kijelölt forgalmazóknak történõ bármely értékesítésre vonatkozik, így lehetséges vásárlóként csak a kijelölt kereskedõk és a végsõ fogyasztók maradnak. A szelektív forgalmazást csaknem mindig márkás végtermékek forgalmazása esetében használják.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes